১২৫৪চনৰ ছেপ্তেম্বৰৰ ১৫ বা ১৬ তাৰিখে ভেনিচত মাৰ্ক’ প’ল’ৰ জন্ম হৈছিল৷তেওঁৰ দেউতাক নিক’ল’ পল’(Niccolo) এজন ব্যৱসায়ী আছিল আৰু মধ্যপ্ৰাচ্য(Middie East)ত ব্যৱসায় কৰিছিল৷তেওঁ এজন আঢ্যৱন্ত আৰু সন্মানীয় ব্যক্তি আছিল৷নিক’ল’ পল’ই ভায়েক মাফিৱ’ প’ল’(Maffeo Polo)ৰ সৈতে মাৰ্ক’ প’ল’ৰ জন্মৰ আগতেই ব্যৱসায় কৰিবলৈ ওলাই গৈছিল৷

১২৬০চনত নিক’ল’ আৰু মাফিৱ’ই লেটিন সাম্ৰাজ্যৰ ৰাজধানী কনষ্টাণ্টিপলত থকাৰ সময়তে হঠাৎ অহা ৰাজনৈতিক পৰিৱৰ্তনত শংকা অনুভৱ কৰি নিজৰ সা-সম্পত্তিবোৰৰ বিনিময়ত মূল্যৱান অলংকাৰ গোটাই তাৰ পৰা গুচি যায়৷মাৰ্ক’ প’ল’ৰ ভ্ৰমণ কাহিনীৰ মতে তেওঁলোকে চীনৰ মঙ্গোল সম্ৰাট আৰু য়ুৱান সাম্ৰাজ্যৰ প্ৰতিষ্ঠাতা কুবঁলাই খাঁক লগ কৰে৷

ইপিনে মাৰ্ক’ প’ল’ৰ মাকৰ মৃত্যু হোৱাত তেওঁ খুৰাক আৰু খুৰীয়েকৰ লগত ডাঙৰ দীঘল হয়৷তাত তেওঁ সুশিক্ষাৰে শিক্ষিত হৈ উঠে৷তেখেতে বৈদেশিক মুদ্ৰা,মূল্য নিৰূপণ,জাহাজ পৰিচালনা আদিৰ ওপৰতো শিক্ষা লাভ কৰে৷

১২৬৯চনত নিক’ল’ আৰু মাফিৱ’ই ভেনিচলৈ ঘূৰি আহে আৰু মাৰ্ক’ প’ল’ক প্ৰথমবাৰৰ বাবে লগ পায়৷১২৭১ চনত প্ৰায় ওঠৰ বছৰ বয়সত মাৰ্ক’ প’ল’ই তেওঁৰ দেউতাক আৰু খুৰাকৰ লগত এছিয়ালৈ যাত্ৰা আৰম্ভ কৰে৷সুদীৰ্ঘ ২৪টা বছৰৰ অন্তত ১২৯৫চনত অসংখ্য ধন-সম্পত্তিসহ প’ল’ পৰিয়ালৰ তিনিওজন পুনৰ ভেনিচলৈ ঘূৰি আহে৷তেওঁলোকে যাত্ৰা কালত মুঠ ১৫০০০মাইল(২৪০০০কিঃমিঃ) ভ্ৰমণ কৰে৷

পিছৰ জীৱন
মৃত্যু
ভ্ৰমণ
প্ৰাৰম্ভিক জীৱন